**Datum: 10.06.2025. SAOPŠTENJE ZA MEDIJE**

**Nagradama zatvoren i ovogodišnji Teatar fest**

*Kompanija m:tel kao tradicionalni prijatelj Teatar festa „Petar Kočić“, darovala je sve nagrađene na ovogodišnjem Festu.*

Nakon što je publika imala priliku da uživa u odigranim takmičarskim predstavama, ali i drugim festivalskim sadržajima, u Narodnom pozorištu Republike Srpske u Banjaluci, 9. juna 2025. godine dodijeljene su i nagrade, čime je i zatvoren ovogodišnji 27. po redu Teatar fest ”Petar Kočić”.

Najboljom predstavom ovogodišnjeg Festa žiri je proglasio predstavu „Iskupljenje“ Srpskog narodnog pozorišta Novi Sad. Nagradu za scenski govor „Milorad Telebak“ za ljepotu melodičnosti govora, dosljednost u artikulaciji i preciznu dikciju dodijeljena je ansamblu predstave „Drvene ptice“, HNK Varaždin, HNK Zagreb.

Nagrada za scensku poetiku „Mladen Materić“ osvojila je predstava „Kiselina“, BNP Zenica. Specijalna nagrada za vizuelni identitet predstave, za scenografiju i kostim, dodijeljena je predstavi „Naličje“, CNP Podgorica.

Za najbolju mušku ulogu nagrađen je Boris Isaković u predstavi „Iskupljenje“, a za žensku Gordana Boban, u predstavi „Kiselina“. Nagrade im je, u ime kompanije m:tel uručila Milica Kondić, šef Službe za organizaciju događaja i digitalni marketing.

Nagradu za režiju, ove godine, osvojio je Veljko Mićunović, za predstavu „Iskupljenje“, a žiri RTRS-a donio je odluku da nagradu „Korak u hrabrost“ dodijeli predstavi „Naličje“, u produkciji CNP- a iz Podgorice.

I ovoga puta, m:tel je kao dokazani prijatelj Narodnog pozorišta RS, podržao održavanje Teatar festa.

Ključne riječi: mtel, Teatar fest

Izvor fotografija: m:tel PR